

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.8 | 2024. gada 30. maijā |

**56.**

**Par Ogres novada sadarbības teritorijas civilās aizsardzības plāna sadaļas
“Par darbību militāra iebrukuma vai kara gadījumā” apstiprināšanu**

Ar Ogres novada pašvaldības domes 2023. gada 30. marta lēmumu “Par Ogres novada sadarbības teritorijas civilās aizsardzības plāna apstiprināšanu” (sēdes protokola Nr. 3; 34.) apstiprināts Ogres novada sadarbības teritorijas civilās aizsardzības plānu.

Papildus izstrādāta Ogres novada sadarbības teritorijas civilās aizsardzības plāna sadaļa “Par darbību militāra iebrukuma vai kara gadījumā”, kurai, pamatojoties uz Ministru kabineta 2017. gada 7. novembra noteikumu Nr. 658 “Noteikumi par civilās aizsardzības plānu struktūru un tajos iekļaujamo informāciju” (turpmāk – noteikumi Nr. 658) 5.2 punktu, pēc tās izstrādes (informācijas aizpildes) un apstiprināšanas tiek piešķirts ierobežotas pieejamības informācijas statuss, un tās kopija tiek nosūtīta attiecīgajai Nacionālo bruņoto spēku struktūrvienībai.

Saskaņā ar Noteikumu Nr. 658 5.1 punktu Ogres novada sadarbības teritorijas civilās aizsardzības plāna sadaļa “Par darbību militāra iebrukuma vai kara gadījumā” izstrādāta sadarbībā ar Nacionālo bruņoto spēku norīkoto amatpersonu darbam sadarbības teritorijas civilās aizsardzības komisijā.

Ņemot vērā minēto un pamatojoties uz Pašvaldību likuma 10. panta pirmās daļas 21. punktu, Civilās aizsardzības un katastrofas pārvaldīšanas likuma 11. panta pirmās daļas 3. punktu, Ministru kabineta 2017. gada 7. novembra noteikumu Nr. 658 “Noteikumi par civilās aizsardzības plānu struktūru un tajos iekļaujamo informāciju” 4.9. un 5.2 punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Apstiprināt** Ogres novada sadarbības teritorijas civilās aizsardzības plāna sadaļu “Par darbību militāra iebrukuma vai kara gadījumā” (pielikumā).
2. **Izdarīt** Ogres novada sadarbības teritorijas civilās aizsardzības plānā grozījumu, papildinot ar 7.1 sadaļu “Par darbību militāra iebrukuma vai kara gadījumā”.
3. **Noteikt** Ogres novada sadarbības teritorijas civilās aizsardzības plāna 7.1 sadaļai “Par darbību militāra iebrukuma vai kara gadījumā” ierobežotas pieejamības informācijas statusu.
4. **Uzdot** Ogres novada pašvaldības Centrālās administrācijas Stratēģiskās plānošanas nodaļai uzturēt un regulāri aktualizēt Civilās aizsardzības plāna militārā iebrukuma vai kara gadījuma datu reģistrācijas žurnālā iekļaujamo informāciju, lai nodrošinātu Ogres novada sadarbības teritorijas civilās aizsardzības plāna 7.1 sadaļā “Par darbību militāra iebrukuma vai kara gadījumā” minēto uzdevumu izpildi.
5. **Noteikt,** kaCivilās aizsardzības plāna militārā iebrukuma vai kara gadījuma datu reģistrācijas žurnālu glabā un tajā pieejamo datu aizsardzību nodrošina Ogres novada pašvaldības izpilddirektors.
6. Kontroli par lēmuma izpildi uzdot Ogres novada pašvaldības domes priekšsēdētājam.

(Sēdes vadītāja,

domes priekšsēdētāja E.Helmaņa paraksts)